આણંદ : જિલ્લાના પેટલાદ, આણંદ, ખંભાત, ઉમરેઠ, આંકલાવ, સોજિત્રા અને બોરસદ એમ સાત તાલુકાના ૪૩ ગામોના નાગરિકો માટે સેવા સેતુ કાર્યક્રમનું આયોજન કરવામાં આવ્યું હતું. જિલ્લામાં યોજાયેલા આ સેવા સેતુ કાર્યક્રમમાં હજારો નાગરિકોએ હાજર રહીને તેમની રજૂઆતો કરી હતી. આ સેવા સેતુ કાર્યક્રમમાં નાગરિકો દ્વારા વિવિધ વ્યકિતલક્ષી સહાય યોજનાઓની ૨૫,૧૬૯ જેટલી રજૂઆતો કરવામાં આવી હતી.જે તમામ અરજીઓનો હકારાત્મક રીતે નિકાલ કરી સેવા સેતુ કાર્યક્રમ દરમિયાન ૧૦૦ ટકા સિધ્ધિ હાંસલ કરવામાં આવી હતી.આ સેવા સેતુ કાર્યક્રમ દરમિયાન પ્રશ્નોનો નિકાલ થવાની સાથે વિવિધ યોજનાઓની જાણકારી મળી હોવાથી નાગરિકોમાં અનેરો ઉત્સાહ જોવા મળ્યો હતો.